Բրիթանի Սնոու

**Բրիթանի Էնն Սնոու** (․ ), կինոյի և հեուռուստատեսության ամերիկացի դերասանուհի։ Հայտնի է «Ամերիկյան երազանք» ֆիլմում Մեգ Պրիորի, «Ուղղորող լույս»-ում Դեյզի Լեմեյի, «Լակ մազերի համար» ֆիմլում Էմբեր ֆոն Թասսլի և «Կատարյալ ձայն»-ում Խլոի Բիլլի դերերով։

## Կենսագրություն
Սնոուն ծնվել և մեծացել է Ֆլորիդայի Տամպա քաղաքում։ Նա հրատարակչական ընկերության աշխատող Սինթիի և ապահովագրական ընկերության ղեկավար Ջոն Սնոուի դուստրն է։ Սնոուն ունի խորթ եղբայր՝ Ջոնը, և խորթ քույր՝ Հոլլին, որոնք ապրում են Օհայոում։

Բրիթանին սովորել է Տամպա քաղաքի Քարոլֆուդ դպրոցում։ 2004 թվականին Սնոուն ավարտել է նույն քաղաքի Գեյտեր միջին դպրոցը։

## Կարիերա
Սնոուն ընդամենը երեք տարեկանում դարձել է մոդել և սկսել է հայտնվել խանութի տպագիր գովազդում։ Հայտնի է դարձել տասներկու տարեկանում՝ մարմնավորելով «Ուղղորդող լույս» դրամայի դժվար բնավորությամբ դեռահաս Դեյզի ԼեՄեյին։ Նա խաղացել է Մեգ Պրայորի դերը *NBC*-ի «Ամերիկյան երազանք»-ում և նեոնացիստական միջնակարգ դպրոցի աշակերտ Արիել Օլդերմանին «Մարմնի մասեր» հեռուստասերիալի երրորդ եթերաշրջանում։ 2005 թվականին Սնոուն նկարահանվել է «Ճաղատ դայակը։ Հատուկ հանձնարարություն» կատակերգական ֆիլմում Վին Դիզելի հետ։

2006 թվականին նկարահանվել է «Ջոն Թաքերը պետք է մահանա» ֆիլմում և հնչյունավորել է «*Kingdom Hearts II*» տեսախաղի Նամինային, «Սրտի շշուկը» մուլտֆիլմի Սիձուկու Ցուկիցիմային Էշլի Թիսդեյլի հետ։ Նա նաև մարմնավորել է «Օրենք ու կարգ։ Հատուկ կորպուս» ֆիլմի յոթերորդ եթերաշրջանի եզրափակչում երկբևեռ աֆեկտիվ խանգարումով տառապող կնոջը։

2007 թվականին Սնոուն նկարահանվել է «Լակ մազերի համար» երաժշտական ֆիլմում, որը բրոդվեյան մյուզիքլի էկրանիզացիան է։ Նրա հետ նաև խաղացել են Միշել Պֆայֆերը, Ջեյմս Մարսդենը, Ամանդա Բայնսը, Զաք Էֆրոնը, Ջոն Տրավոլտան, Էլիսոն Ջենին և Քուին Լաթիֆան։ Նաև աշխատել է նույն ֆիլմի ռեժիսոր Ադամ Շենկմանի հետ «Թեթևամիտը» ֆիլմի համար։ Սնոուն իր երաժշտական տաղանդը ցուցաբերել է նաև բազմաթիվ երաժշտական համարներում, որոնցից է «*The New Girl In Town*» մեներգը, որը ավելի վաղ կտրված է եղել բրոդվեյան մյուզիքլից։ Սնոուն կատարել է նաև «Ավարտական երեկո» ֆիլմի գլխավոր հերոսի դերը, որը էկրան է դուրս եկել 2008 թվականին։ Բրիթանին նկարահանվել է «*The Academy Is…*» երաժշտական խմբի «*The Phrase That Pays*» երգի տեսահոլովակում։ Երգը թողարկվել է 2007 թվականի հուլիսին։ Նկարահանվել է նաև Մեթյու Մեյֆիլդի «*Fire Escape*» երգի տեսահոլովակում։

Սնոուն 2010 թվականին խաղացել է «Ժամացույցի աշտարակներ» ֆիլմի հաղորդավար Ալիսայի դերը։ Իսկ «96 րոպե» ֆիլմի թրիլլերում գլխավոր դերը կատարել է Էվան Ռոսի հետ։

Սնոուն նկարահանվել է նաև Դևիդ Քելլիի «Հարրիի օրենքը» դրամայում 2010-2011 թվականների եթերաշրջանի ընթացքում։

## Անձնական կյանք
2020 թվականի մարտի տասնչորսին Սնոուն ամուսնացել է անշարժ գույքի գործակալ Թայլեր Սթանալենդի հետ, սակայն 2023 թվականին ամուսնալուծվել է։

## Ֆիլմագրություն

## Սկավառակագրություն
**[[Սաունդթրեք]]**
* 2007: «Լակ մազերի համար» (սաունդթրեք)․ 2007 թվականի հուլիսի 10

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասաններ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացիներ անգլիական սերմամբ
Կատեգորիա:Դերասանուհիներ այբբենական կարգով
Կատեգորիա:Երեխա դերասաններ